b'\n_START_ARTICLE_\nCrkva sv. Jelene u Rakovici\n_START_PARAGRAPH_\nCrkva sv. Jelene nalazi se u Rakovici, u Karlova\xc4\x8dkoj \xc5\xbeupaniji.\n_START_SECTION_\nPovijest\n_START_PARAGRAPH_\nRakovica je vrlo staro naselje i \xc5\xbeupa. Nakon izgona Turaka osnovana je samostalna \xc5\xbeupa (1785.). Crkva je gra\xc4\x91ena vi\xc5\xa1e godina, do 1843., kada je dobila i svoj kona\xc4\x8dni oblik. Kao i mnoge druge, i ova crkva je zavjetna jer su se ljudi u ratu sa Turcima zavjetovali da ce napraviti crkvu Sv. Jeleni Kri\xc5\xbearici ukoliko im pomogne pobijediti Turke. U Drugom svjetskom ratu crkva je te\xc5\xa1ko je o\xc5\xa1te\xc4\x87ena. Razoren je bio \xc5\xbeupni stan u kojem su stradale neke \xc5\xbeupske knji\xc5\xbenice iz senjske i modru\xc5\xa1ko-krbavske biskupije._NEWLINE_Prvi poslijeratni rakova\xc4\x8dki \xc5\xbeupnik (od 1973.) je vl\xc4\x8d. Miljenko Vidas koji je tu bio do 1989. godine, kada ga je zamijenio vl\xc4\x8d. Branko Dragojevi\xc4\x87 koji je tu bio do po\xc4\x8detka Domovinskog rata. Nakon njega \xc5\xbeupnik postaje vl\xc4\x8d. Petar Bogut (1940. - 2014.). Dana 3. rujna 2014. \xc5\xbeupu preuzima vl\xc4\x8d. Andrija Keki\xc4\x87, grkokatoli\xc4\x8dki sve\xc4\x87enik._NEWLINE_U Domovinskom ratu crkva je pretrpjela velike \xc5\xa1tete i razaranja. Izme\xc4\x91u 15.i 30. listopada 1991. crkva je zapaljena i razorena nakon vi\xc5\xa1ednevnog granatiranja. Nakon povratka 1995. pristupilo se obnovi. Polovicom lipnja 1997. po\xc4\x8deli su gra\xc4\x91evinski radovi koji su trajali godinu dana. To je bila i prva obnovljena crkva u Slunjskom dekanatu. U unutra\xc5\xa1njosti je crkva temeljito ure\xc4\x91ena jedino jo\xc5\xa1 nedostaje pravi veliki oltar kao \xc5\xa1to je bio prije uni\xc5\xa1tenja._NEWLINE_Svake godine 18. kolovoza u Rakovici se slavi blagdan Sv. Jelene. Mje\xc5\xa1tani takav blagdan popularno nazivaju "zbor", a u ostalim dijelovima Hrvatske \xc4\x8dest je naziv pro\xc5\xa1tenje ili kirbaj. Kulminacija "zbora" je u popodnevnim i ranim ve\xc4\x8dernjim satima kada se na trgu skupi 300 - 400 ljudi.'